CELEX: 32021D0624
Language: da
Date: 2021-04-12 00:00:00
Title: Rådets afgørelse (EU) 2021/624 af 12. april 2021 om den holdning, der skal indtages på Den Europæiske Unions vegne i Den Blandede Kommission, der er nedsat ved konventionen mellem Det Europæiske Økonomiske Fællesskab, Republikken Østrig, Republikken Finland, Republikken Island, Kongeriget Norge, Kongeriget Sverige og Det Schweiziske Forbund om en fælles forsendelsesprocedure, for så vidt angår ændringer af tillæg I og III til nævnte konvention

16.4.2021   
               
               
                  DA
               
               
                  Den Europæiske Unions Tidende
               
               
                  L 131/168
               
            
         RÅDETS AFGØRELSE (EU) 2021/624
         af 12. april 2021
         om den holdning, der skal indtages på Den Europæiske Unions vegne i Den Blandede Kommission, der er nedsat ved konventionen mellem Det Europæiske Økonomiske Fællesskab, Republikken Østrig, Republikken Finland, Republikken Island, Kongeriget Norge, Kongeriget Sverige og Det Schweiziske Forbund om en fælles forsendelsesprocedure, for så vidt angår ændringer af tillæg I og III til nævnte konvention
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Konventionen mellem Det Europæiske Økonomiske Fællesskab, Republikken Østrig, Republikken Finland, Republikken Island, Kongeriget Norge, Kongeriget Sverige og Det Schweiziske Forbund om en fælles forsendelsesprocedure (1) (»konventionen«) blev indgået den 20. maj 1987 og trådte i kraft den 1. januar 1988.
                  
               
                     (2)
                  
                  
                     I henhold til konventionens artikel 15, stk. 3, litra a), skal Den Blandede Kommission, der er nedsat ved konventionen, vedtage en afgørelse om ændringer til tillæggene til konventionen.
                  
               
                     (3)
                  
                  
                     I begyndelsen af 2021 skal Den Blandede Kommission vedtage en afgørelse om ændringer af tillæg I og III til konventionen.
                  
               
                     (4)
                  
                  
                     Artikel 311 i Kommissionens gennemførelsesforordning (EU) 2015/2447 (2) (»gennemførelsesforordningen«) vedrørende anmodninger om overførsel af inddrivelse af toldskyld er blevet ændret ved Kommissionens gennemførelsesforordning (EU) 2019/1394 (3). Artikel 50 i tillæg I til konventionen, som svarer til artikel 311 i gennemførelsesforordningen, bør derfor ændres i overensstemmelse hermed.
                  
               
                     (5)
                  
                  
                     Bilag 72-04 til gennemførelsesforordningen, som omhandler beredskabsproceduren for EU-forsendelse, er blevet ændret ved Kommissionens gennemførelsesforordning (EU) 2020/893 (4). Gyldighedsperioden for attesterne for samlet sikkerhedsstillelse og fritagelse for sikkerhedsstillelse i papirformat blev forlænget for at gøre beredskabsproceduren for forsendelse mere fleksibel samt reducere formaliteterne og de omkostninger, der afholdes af toldmyndighederne. Artikel 79 i tillæg I til konventionen og kapitel III, punkt 19.3, i bilag II til tillæg I til konventionen, som svarer til del I, kapitel III, punkt 19.3, i bilag 72-04 til gennemførelsesforordningen, bør derfor ændres i overensstemmelse hermed.
                  
               
                     (6)
                  
                  
                     Når EU-toldkodeksen ophører med at finde anvendelse på og i Det Forenede Kongerige, med undtagelse af Nordirland, tiltræder Det Forenede Kongerige konventionen som en særskilt kontraherende part (5), og protokollen om Irland/Nordirland, som udgør en integrerende del af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (6), finder anvendelse. Konventionen indeholder henvisninger til navnene på Den Europæiske Unions medlemsstater, fælles forsendelseslande og de respektive landekoder. Det er derfor nødvendigt at ændre tillæg III til konventionen for at angive, at Det Forenede Kongerige er et fælles forsendelsesland, og at EU-toldkodeksen, navnlig for så vidt angår bestemmelserne vedrørende garanti, finder anvendelse i Nordirland.
                  
               
                     (7)
                  
                  
                     Den holdning, der skal indtages på Unionens vegne i Den Blandede Kommission for så vidt angår ændringen af tillæg I og III til konventionen, bør fastlægges, da denne ændring vil være bindende for Unionen.
                  
               
                     (8)
                  
                  
                     Den holdning, som Unionen skal indtage i Den Blandede Kommission, bør derfor baseres på udkastet til afgørelse truffet af Den Blandede Kommission —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Den Blandede Kommission enten på det 33. møde eller på et efterfølgende møde eller ved skriftlig procedure, for så vidt angår ændringerne af tillæg I og III til konventionen, baseres på det udkastet til afgørelse vedtaget af Den Blandede Kommission (7).
            Unionens repræsentanter i Den Blandede Kommission kan tilslutte sig mindre tekniske ændringer af udkastet til afgørelse, uden at Rådet behøver at træffe en ny afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 12. april 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EFT L 226 af 13.8.1987, s. 2.
         
            (2)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (3)  Kommissionens gennemførelsesforordning (EU) 2019/1394 af 10. september 2019 om ændring og berigtigelse af gennemførelsesforordning (EU) 2015/2447 for så vidt angår visse regler vedrørende tilsyn i forbindelse med overgang til fri omsætning og udpassage fra Unionens toldområde (EUT L 234 af 11.9.2019, s. 1).
         
            (4)  Kommissionens gennemførelsesforordning (EU) 2020/893 af 29. juni 2020 om ændring af gennemførelsesforordning (EU) 2015/2447 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 206 af 30.6.2020, s. 8).
         
            (5)  Afgørelse nr. 1/2018 truffet af Den Blandede Kommission EU-CTC af 4. december 2018 for så vidt angår en opfordring til Det Forenede Kongerige til at tiltræde konventionen om en fælles forsendelsesprocedure [2018/1987] (EUT L 317 af 14.12.2018, s. 47).
         
            (6)  EUT L 29 af 31.1.2020, s. 7.
         
            (7)  Jf. dokument ST 6126/21 påhttp://register.consilium.europa.eu.